CELEX: 62008TN0056
Language: fi
Date: 2008-02-05 00:00:00
Title: Asia T-56/08: Kanne 5.2.2008 — IEA ym. v. komissio

26.4.2008   
            
            
               FI
            
            
               Euroopan unionin virallinen lehti
            
            
               C 107/29
            
         Kanne 5.2.2008 — IEA ym. v. komissio
   (Asia T-56/08)
   (2008/C 107/49)
   Oikeudenkäyntikieli: englanti
   Asianosaiset
   
      Kantajat: Stichting IEA Secretariaat Nederland (IEA) (Amsterdam, Alankomaat), Educational Testing Service Global BV (ETS-Europe) (Amsterdam, Alankomaat), Deutsches Institut für Internationale Pädagogische Forschung (DIPF) (Frankfurt am Main, Saksa), Institut zur Qualitätsentwicklung im Bildungswesen (IQB) (Berliini, Saksa) (edustajat: asianajajat E. Morgan de Rivery ja S. Thibault-Liger)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 23.11.2007 tekemä päätös, jolla hylättiin valittajan tarjous, jonka se oli esittänyt vastauksena tarjouspyyntöön EAC/21/2007 ”Eurooppalainen kielitaitotutkimus”, on kumottava kokonaisuudessaan, koska se on EU-oikeuden vastainen ja perustuu ilmeisiin arviointivirheisiin
            
         
               —
            
            
               komission päätös, jolla mainittuun tarjouspyyntöön liittyvä sopimus tehtiin SurveyLang Consortiumin kanssa, on kumottava kokonaisuudessaan, koska se on EU-oikeuden vastainen ja perustuu ilmeisiin arviointivirheisiin
            
         
               —
            
            
               komissio on velvoitettava ensimmäisen oikeusasteen tuomioistuimen työjärjestyksen 87 artiklan 2 kohdan nojalla korvaamaan kantajien oikeudenkäyntikulut.
            
         Oikeudelliset perusteet ja pääasialliset perustelut
   Kantajat esittivät tarjouksen vastauksena vastaajan tarjouspyyntöön ”Eurooppalainen kielitaitotutkimus” (EUVL S 2007, 61-074161), sellaisena kuin se oli korjattuna (EUVL S 2007, 109-133727). Kantajat riitauttavat vastaajan 23.11.2007 tekemän päätöksen, jolla niiden tarjoukset hylättiin ja sopimus tehtiin muun tarjoajan kanssa.
   Kanteensa tueksi kantajat väittävät, että riidanalaisella päätöksellä loukataan yhdenvertaisen kohtelun periaatetta ja lisäksi se on ristiriidassa varainhoitoasetuksen (1) 100 artiklan 1 kohdan ja tarjouspyyntöasiakirjojen kanssa.
   Kantajat väittävät lisäksi, että komissio arvioi ilmeisen virheellisesti tarjouspyyntöasiakirjoissa ollutta laatukriteeriä, mikä johti ilmeiseen arviointivirheeseen tarjoajien pisteiden määrittämisessä.
   Lopuksi kantajat väittävät, että komissio loukkasi hyvän hallinnon periaatetta, koska se ei toiminut huolellisesti tarjouspyyntömenettelyn aikana.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1), sellaisena kuin se on korjattuna (EYVL L 25, s. 43).